આ મામલે પ્રહલાદ મોદીએ કરેલી પિટિશન પેન્ડિંગ હોવા છતાં તેમણે પોતે ગેરકાયદે બાંધકામ તોડી પાડવાનો નિર્ણય લીધો. સાઉથ ઝોનના ડેપ્યુટી મ્યુનિસિપલ કમિશનર કુલદીપ આર્યાએ કહ્યું કે, “જો ગેરકાયદે બાંધકામને કોર્પોરેશન દ્વારા મંજૂર કરાયું હોય તો, તેને તોડી ન શકાય અને નવું પણ ન બાંધી શકાય. ઈમ્પેક્ટ ફી ભરીને મંજૂર કરાયેલું બાંધકામ તોડી પાડવામાં આવે તો તે ઈમ્પેક્ટ ફી રદબાતલ થઈ જાય છે. જો તે બાંધકામ ધરાશાયી થયું હોય તો પણ કોઈ નવેસરથી બાંધકામ ન કરી શકે.”